Φρειδερίκος Νάσσαου του Ζύλεσταϊν

Ο Φρειδερίκος, ολλανδ.: Frederick van Nassau, heeer van Zuylestein (1624–1672) ήταν νόθος γιος του πρίγκιπα της Οράγγης και κυβερνήτη των επαρχιών Ολλανδίας, Ζηλανδίας, Ουτρέχτης, Γκέλντερς, Όβεριισελ. Έγινε κύριος του Ζύλεσταϊν.

 Βιογραφία 
δεξιά|μικρογραφία|Το κάστρο Zύλεσταϊν το 1650. Καταστράφηκε από βομβιστική επίθεση κατά τον Β΄ Παγκόσμιο Πόλεμο.

Γεννήθηκε το 1624 εκτός γάμου, ως γιος του Φρειδερίκου-Ερρίκου (1584 - 1647) πρίγκιπα της Οράγγης, κυβερνήτη πέντε επαρχιών των Κάτω Χωρών και τη Mαργαρίτας-Αικατερίνης Μπρούυνς (1595–1625), η οποία ήταν κόρη του Λούντολφ Μπρούυνς, δημάρχου του Έμεριχ.

Στις 15 Μαρτίου 1640 ο πατέρας τού Φρειδερίκου τού έδωσε το κάστρο Zύλεσταϊν, που βρίσκεται περίπου είκοσι μίλια ανατολικά της πόλης της Ουτρέχτης και μαζί τού έδωσε τον τίτλο τού κυρίου τού Zύλεσταϊν (ολλανδ.: heer van Zuylestein). Επιπλέον έκανε τον Φρειδερίκο λοχαγό του πεζικού για το κράτος. Το 1659 ο Φρειδερίκος διορίστηκε διοικητής τού νοικοκυριού τού ανιψιού του Γουλιέλμου Γ΄ πρίγκιπα της Οράγγης. Μετά από την άσκηση πίεσης από τον Γιόχαν ντε Βιττ, ο Γουλιέλμος Γ΄ έγινε φύλακας του κράτους το 1666 και ο Φρειδερίκος απολύθηκε. Η απόλυσή του έγινε, επειδή ήταν νυμφευμένος με μία Αγγλίδα και ήταν ύποπτος για φιλο-αγγλικές τάσεις. Τον Απρίλιο του 1672 (του καταστροφικού έτους, rampjaar) έγινε στρατηγός του πεζικού και τον Αύγουστο συμμετείχε στις δολοφονίες των Γιόχαν και Κορνέλις ντε Βιττ.

 Οικογένεια 
Στις 16 Οκτωβρίου 1648 ο Φρειδερίκος νυμφεύτηκε τη Mαίρυ Κίλιγκρου (γεννημένη το 1627) στη Χάγη. Ήταν κόρη του σερ Γουίλιαμ Κίλιγκρου (ευνοουμένου του Καρόλου Α΄ και του Καρόλου Β΄ της Αγγλίας) και της Mαίρυ Χιλ του Χόνιλαϋ. Η Κίλιγκρου ήταν εξαδέλφη της νόθης κόρης του Κάρολου Β΄, της κόμισσας του Γιάρμαουθ. Η Κίλιγκρου είχε μετακομίσει στις Κάτω Χώρες τον Φεβρουάριο του 1644, σε ηλικία σχεδόν 17 ετών, ως υπηρέτρια των τιμών της Μαρίας Στιούαρτ, συζύγου του Γουλιέλμου Γ΄ της Αγγλίας.

Ο Φρειδερίκος και η Μαίρυ είχαν τέκνα:
 Γουλιέλμος-Ερρίκος του Nάσσαου-Ζύλεσταϊν, 1ος κόμης του Ρόχφορντ, κύριος του Ζύλεσταϊν, Λέερσουμ και Βάαυενσταϊν (1649 - 12 Ιουλίου 1708). Γεννήθηκε στο κάστρο Zύλεσταϊν. Έγινε στρατιωτικός και διπλωμάτης και ήταν στενά έμπιστος του εξαδέλφου του Γουλιέλμου Γ΄ της Αγγλίας, ο οποίος τον αντάμειψε με τους τίτλους του κόμη του Ρόχφορντ, υποκόμη του Τάνμπριτζ και βαρόνου του Ένφιλντ το 1695.
 Ερρίκος φαν Νάσσαου-Ζύλεσταιν, κύριος του Λέερσουμ (π. 1650 - 13 Νοεμβρίου 1673). Απεβίωσε στην πολιορκία της Βόννης όταν τα στρατεύματα της Δημοκρατίας, υπό την ηγεσία του εξαδέλφου του Γουλιέλμου Γ΄, κατέλαβαν τη Βόννη, με αποτέλεσμα οι γαλλικές γραμμές εφοδιασμού προς τα στρατεύματα της Δημοκρατίας να κοπούν.

 Το τέλος 
Τον Οκτώβριο του 1672 ο Φρειδερίκος απεβίωσε κοντά στο Βέρντεν σε μία μάχη με τους Γάλλους γνωστή ως Μάχη του Kρούιπιν. Battle of Kruipin in the Canon of Utrecht

 Ετεροθαλή αδέλφια 
δεξιά|μικρογραφία|Ο πρίγκιπας Φρειδερίκος-Ερρίκος και η σύζυγός του Αμαλία του Ζολμς-Μπράουνφελς με τις τρεις νεότερες κόρες τους, όπως απεικονίζονται από τον Χέραρντ φαν Χόντχορστ.

Ο Φρειδερίκος ήταν νόθος γιος του Φρειδερίκου-Ερρίκου πρίγκιπα της Οράγγης, που γεννήθηκε σε αυτόν πριν εκείνος νυμφευτεί. Ο Φρειδερίκος είχε εννέα νόμιμα αδέλφια, παιδιά του πατέρα του από την Aμαλία του Ζολμς-Μπράουνφελς:
 Γουλιέλμος Β΄ (27 Μαΐου 1626 - 6 Νοεμβρίου 1650), πρίγκιπας της Οράγγης, απεβ. 24 ετών.
 Λουίζα-Ερριέττα (27 Δεκεμβρίου 1627 - 18 Ιουνίου 1667).
 Ερριέττα-Αμαλία (26 Οκτωβρίου 1628 - Δεκέμβριος 1628), απεβ. νήπιο.
 Ελισάβετ (4 Αυγούστου 1630), απεβ. νήπιο.
 Ισαβέλλα-Καρλόττα (22 Ιανουαρίου / 28 Απριλίου 1632 - 17 Μαΐου 1642), απεβ. 10 ετών.
 Aλμερτίνα-Αγνή (9 Απριλίου 1634 - 24 Μαΐου 1696).
 Ερριέττα-Αικατερίνη (10 Φεβρουαρίου 1637 - 3 Νοεμβρίου 1708)
 Ερρικος-Λουδοβίκος (30 Νοεμβρίου 1639 - 19 Δεκεμβρίου 1639), απεβ. νήπιο.
 Μαρία (5 Σεπτεμβρίου 1642 - 17/20 Μαρτίου 1688).

 Οικόσημο 
Ο Φρειδερίκος χρησιμοποιούσε το παρακάτω οικόσημο: επάνω αριστερά ο θυρεός του Νάσσαου, επάνω δεξιά του Κατσενελενμπόγκεν, κάτω αριστερά του Βιάντεν, στο κέντρο του Ζύλεσταϊν.

Πρόγονοι

 Βιβλιογραφία 
 Herbert H. Rowen, Οι πρίγκιπες της Οράγγης: οι κάτοικοι της Ολλανδικής Δημοκρατίας. Cambridge and New York: Cambridge University Press, 1988.
 Herbert H. Rowen, Οι πρίγκιπες του πορτοκαλιού: οι κάτοικοι της Ολλανδικής Δημοκρατίας. Cambridge and New York: Cambridge University Press, 2003.
 Petrus Johannes Blok, "Ιστορία του λαού των Κάτω Χωρών". Νέα Υόρκη: Γιοι του GP Putnam, 1898.
 Jonathan I. Ισραήλ, "Η Ολλανδική Δημοκρατία: Η άνοδος, το μεγαλείο και η πτώση, 1477-1806" Oxford University Press, 1995.

 Βιβλιογραφικές αναφορές 


Κατηγορία:Οίκος του Νάσσαου